དེར་བརྟེན་དམངས་ཁྲོད་ཀྱི་གོམས་སྲོལ་ཡང་དེ་དང་རྗེས་ཟློས་ལགས།དཔེར་ན་ལྷ་གསོལ་བའི་ལྷ་ནི་སངས་རྒྱས་དང་སུམ་ཅུ་རྩ་གསུམ་གྱི་ལྷ།ཡུལ་ལྷ་གཞི་བདག་གི་ལས་སྐབས་སུ་བབས་པ་ཡུལ་ལྷ་ལགས་པ།ང་ཚོ་བོད་པའི་ཡུལ་དུ་ལྷ་འདྲེ་གདོན་བགེགས་ལས་བྱུང་བའི་ནད་རིགས་ཀྱང་མང་བོ་ཞིག་ཡོད་པའི་ངོས་ཟིན་ལས་ནད་ལ་ཕྱིའི་འབྱུང་བ་ལུས་ཀྱི་ནད་དང་ནང་སེམས་ཁམས་ཀྱི་ནད་དགར་དུ་རུང་ལ།མི་གཙང་བའི་དུག་རྫས་བསྲེགས་ནས་ཡུལ་ལྷ་ལ་མནོལ་གྲིབ་ཕབ་པ་དང༌།ཡུལ་ལྷ་གནས་རི་བརྐོ་སློག་དང་གནས་རིའི་རི་དྭགས་བརྔོན་པ་སོགས་ལས་ཡུལ་ལྷར་ཕོག་ཐུག་བྱུང་བ།ཡུལ་ལྷ་བསང་གསོལ་དང་ཐུགས་དམ་བསྐང་བ་དང་འགྱོད་བཤགས་སོགས་བྱ་དགོས།ད་ལྟ་རང་རེ་ལའང་ལྷ་ཡོད་པར་ཁས་ལེན་མཁན་དང་མི་ལེན་མཁན་གཉིས་སུ་ཡོད་པས་དེ་ལ་ཐུགས་དོགས་མི་དགོས།